5.4.

Pakaļējā drošības konstrukcija, turpmāk tekstā “Konstrukcija”, vispārēji sastāv no šķērsdaļām un savienojošām sastāvdaļām, kas savienotas ar šasijas sānu daļām vai jebkuriem to aizstājējiem. Tās raksturlielumiem jābūt šādiem: 5.4.1. Konstrukcija jāuzstāda pēc iespējas tuvāk transportlīdzekļa aizmugurei. Transportlīdzeklim bez kravas (7) konstrukcijas zemākā mala nevienā punktā nedrīkst būt vairāk kā 55 cm virs zemes; 5.4.2. Konstrukcijas platums nevienā punktā nedrīkst pārsniegt pakaļējās ass platumu, kas mērīts riteņu visattālākajos punktos, neņemot vērā riepu izspiešanos saskarē ar zemi, ne arī būt īsāks par to par 10 cm jebkurā pusē. Ja ir vairāk nekā viena pakaļējā ass, par platumu uzskata platākās pakaļējās ass platumu; 5.4.3. Šķērsdaļas šķērsgriezuma augstums nedrīkst būt mazāks par 10 cm. Šķērsdaļas sānu gali nedrīkst liekties uz aizmuguri vai būt ar asu ārējo malu; šis nosacījums ir ievērots, ja šķērsdaļas sānu gali ārpusē ir noapaļoti un to liekuma rādiuss ir vismaz 2,5 mm; 5.4.4. Konstrukcija var būt projektēta tā, lai tās stāvokli transportlīdzekļa aizmugurē var mainīt. Šādā gadījumā jābūt garantētai metodei tās nostiprināšanai darba stāvoklī tā, lai nepieļautu nejaušu stāvokļa maiņu. Lietotājam jābūt iespējai mainīt Konstrukcijas stāvokli, pieliekot spēku, kas nepārsniedz 40 daN; 5.4.5. Konstrukcijai jābūt pietiekama pretestība spēkam, kas pielikts paralēli transportlīdzekļa garenvirziena asij, un darba stāvoklī tai jābūt savienotai ar šasijas sānu daļām vai jebkuriem to aizstājējiem. Šī prasība ir izpildīta, ja tiek parādīts, ka spēka pielikšanas laikā un pēc tam horizontālais attālums starp konstrukcijas aizmuguri un transportlīdzekļa pakaļējo galu jebkurā no punktiem P1, P2 un P3 nepārsniedz 40 cm. Mērot šo attālumu, neņem vērā jebkuru vairāk kā 3 m virs zemes esošu daļu transportlīdzeklim bez kravas; 5.4.5.1. Punkti P1 atrodas 30 cm attālumā no gareniskajām plaknēm, kas ir pieskares plaknes pakaļējās ass riteņu ārējām malām; punkti P2, kas atrodas uz punktus P1 savienojošās līnijas, ir simetriski transportlīdzekļa gareniskajai vidus plaknei, attālums starp tiem ir 70 līdz 100 cm (ieskaitot), to precīzu stāvokli nosaka ražotājs. Punktu P1 un P2 augstums virs zemes līnijās, kas savieno Konstrukciju horizontāli, jānosaka transportlīdzekļa ražotājam. Tomēr transportlīdzeklim bez kravas augstums nedrīkst pārsniegt 60 cm. P3 ir punktus P2 savienojošās taisnās līnijas centra punkts; 5.4.5.2. Abiem punktiem P1 un punktam P3 secīgi jāpieliek horizontāls spēks, kas atbilst 12,5 % no transportlīdzekļa maksimālās tehniski pieļaujamās masas, bet kas nepārsniedz 2,5 × 104 N; 5.4.5.3. Abiem punktiem P2 secīgi jāpieliek horizontāls spēks, kas atbilst 50 % no transportlīdzekļa maksimālās tehniski pieļaujamās masas, bet kas nepārsniedz 10 × 104 N; 5.4.5.4. Spēks, kas norādīts iepriekš 5.4.5.2. un 5.4.5.3. punktā, jāpieliek atsevišķi. Spēka pielikšanas secību var norādīt ražotājs; 5.4.5.5. Kad tiek veikts praktiskais tests, lai pārbaudītu atbilstību augstāk minētajām prasībām, jāizpilda šādi nosacījumi: 5.4.5.5.1. Konstrukcijai jābūt savienotai ar transportlīdzekļa šasijas sānu daļām vai jebkuriem to aizstājējiem; 5.4.5.5.2. Norādītais spēks jāpieliek ar hidrauliskajiem triečiem, kas ir pienācīgi savienoti (piem., ar kardānu), paralēli transportlīdzekļa gareniskajai vidus plaknei pret virsmu, kuras augstums nepārsniedz 25 cm (precīzu augstumu jānorāda ražotājam) un platums ir 20 cm, ar liekuma rādiusu 5 ± 1 mm vertikālajās malās; virsmas centrs secīgi novieto uz punktiem P1, P2 un P3.